Fyodor Dostoyevsky ( en ruso), naixito de Moscú (Imperio ruso) o día 11 de noviembre de 1821 y muerto en Sant Petersburgo (Imperio ruso) o 9 de febrero de 1881, estó un escritor ruso, considerato como uno d'os prencipals novelistas d'a Literatura rusa u mesmo d'a Literatura universal. A suya obra literaria cal relacionar-la con a situación politica y social d'o suyo país, l'Imperio ruso, mientres o sieglo XIX, y asinas se hi charra a sobén d'o papel d'o endividuo y d'a suya psicolochía front a una sociedat quasi feudal, a on a mayor parte d'os campesins yeran encara chusmesos a la servitut. Encara que por enfluencias d'o suyo pai o chóven Fyodor prencipió a suya carrera de melitar, l'afición que teneba por a expresión literaria fació que rematase en zaguerías por albandonar ta adedicar-se a la literatura.